
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 177 


31 Ιουλίου 1996 


Το παρόν ΦΕΚ επανεκτυπώθηκε, λόγω λάθους στην αύξουσα σειρά των Π.Δ/των. 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


231. Τροποποίηση της συστατικής πράξης της Δημοτικής 

Επιχείρησης Ύδρευσης Αποχέτευσης Σκοπέλου 
του Ν. Μαγνησίας . 1 

232. Τροποποίηση της συστατικής πράξης της Δημοτικής 

Επιχείρησης Ύδρευσης Αποχέτευσης Μυτιλήνης 
του Νομού Λέσβου. 2 

233. Αύξηση κατά δεκαεννέα δισεκατομμύρια πεντακό¬ 

σια εκατομμύρια (19.500.000.000) δραχμές του 
μετοχικού κεφαλαίου της «ΔΗΜΟΣΙΑΣ ΕΠΙΧΕΙΡΗ- 
ΣΕΩΣ ΠΕΤΡΕΛΑΙΟΥ Α.Ε.» . 3 

234. Αύξηση κατά δεκαπέντε δισεκατομμύρια 

(15.000.000.000) δραχμές του μετοχικού κεφα¬ 
λαίου της «ΔΗΜΟΣΙΑΣ ΕΠΙΧΕΙΡΗΣΕΩΣ ΠΕΤΡΕ¬ 
ΛΑΙΟΥ Α.Ε.» . 4 

235. Μεταθέσεις μονίμων υπαλλήλων ΟΙΚΟΥ ΝΑΥΤΟΥ 

που υπάγονται στις διατάξεις του Υπαλληλικού Κώ¬ 
δικα . 5 


236. Τροποποίηση των διατάξεων του Π.Δ. 259/1981 
«Περί κανονισμού ενδιαιτήσεως Πλοιάρχου και πλη¬ 
ρώματος των Ελληνικών εμπορικών πλοίων» (Α 72). 6 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Παράταση της ισχύος και τροποποίηση διατάξεων της ΠΥΣ 
236/1994 «Έγκριση διορισμών και προσλήψεων στο 
Δημόσιο Τομέα από 1 Αυγούστου 1994 έως 31 Ιουλίου 
1995» ως ισχύει μετά την εφαρμογή των Π.Υ.Δ. 311/ 

1994,422/1994,193/1995 και 278/1995 και των δια¬ 
τάξεων του άρθρου 1 παρ. 51 του Ν. 2412/1996 ... 7 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 231 (1) 

Τροποποίηση της συστατικής πράξης της Δημοτικής Επιχεί¬ 
ρησης Ύδρευσης Αποχέτευσης Σκοπέλου του Ν. Μαγνη¬ 
σίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 3 του Ν. 1069/1980 
(ΦΕΚ Α* 191/1980). 


2. Τις διατάξεις του άρθρου 6 παρ. 1 του Ν. 2307/1995 
(ΦΕΚ Α' 113/1995). 

3. Τις διατάξεις του άρθρου 29 Α' του Ν. 1558/1985 (ΦΕΚ 
Α 137/85) όπως προσετέθη με το άρθρο 27 του Ν. 2081/92 
(ΦΕΚ Α’ 154/92). 

4. Τις διατάξεις του άρθρου 278 του Π.Δ/τος 410/95 (ΦΕΚ 
Α’ 231/1995). 

5. Τις διατάξεις του Π.Δ/τος 413/1995 (ΦΕΚ Α' 238/1995) 
περί συστάσεως ενιαίας επιχείρησης ύδρευσης - αποχέτευ¬ 
σης με την επωνυμία «Δημοτική Επιχείρηση Ύδρευσης - Απο¬ 
χέτευσης Σκοπέλου του Νομού Μαγνησίας». 

6. Την 12/6.3.96 (ΦΕΚ Β’ 137/1996 κοινή απόφαση του 
Πρωθυπουργού και του Υπουργού Εσωτερικών Δημόσιας 
Διοίκησης και Αποκέντρωσης «Καθορισμός αρμοδιοτήτων 
του Υφυπουργού Εσωτερικών Δημόσιας Διοίκησης και Απο¬ 
κέντρωσης Λάμπρου Παπαδήμα». 

7. Την αριθμ. 25027/1984 (ΦΕΚ Β' 244/1984) απόφαση 
του Υπουργού Εσωτερικών. 

8. Την 326/95 απόφαση του Δημοτικού Συμβουλίου Σκο¬ 
πέλου. 

9. Το γεγονός ότι από τις διατάξεις του παρόντος διατάγμα¬ 
τος δεν πρακαλείται δαπάνη σε βάρος του κρατικού προϋπο¬ 
λογισμού ή του προϋπολογισμού της Δημοτικής επιχείρησης 
Ύδρευσης - Αποχέτευσης Σκοπέλου. 

10. Την αριθμ. 219/1996 γνωμοδότηση του Συμβουλίου 
της Επικράτειας, με πρόταση του Υφυπουργού Εσωτερικών 
Δημόσιας Διοίκησης και Αποκέντρωσης, αποφασίζουμε: 

Αρθρο μόνο 

Εγκρίνετα» η 326/95 απόφαση του Δημοτικού Συμβουλίου 
Σκοπέλου περί τροποποίησης της συστατικής πράξης της Δη¬ 
μοτικής Επιχείρησης Ύδρευσης και Αποχέτευσης Σκοπέλου, 
και η παράγραφος 1 του άρθρου 5 του Π.Δ/τος 413/1995 
περί σύστασης επιχείρησης ύδρευσης - αποχέτευσης με την 
επωνυμία «Δημοτική Επιχείρηση Ύδρευσης και Αποχέτευσης 
Σκοπέλου του Νομού Μαγνησίας» διαμορφώνεται ως εξής: 

Η επιχείρηση διοικείται από Διοικητικό Συμβούλιο που απο- 
τελείται από πέντε (5) μέλη τα οποία ορίζονται μαζί με τους 
αναπληρωτές από το Δημοτικό Συμβούλιο. 

Από τα μέλη αυτά: 

α. Τρία (3) είναι αιρετοί εκπρόσωποι του Δήμου εκ των 
οποίων το ένα θα προέρχεται από την μειοψηφία ( Αρθρο 1 
παρ. 1 του Ν. 2307/95). 

β. Ένα (1) είναι κάτοικος ή δημότης του Δήμου που έχει 

πείρα ή γνώσεις σχετικές με το αντικείμενο της επιχείρησης 
και 

γ. Ένας (1) είναι εκπρόσωπος της Αγροτικής Συνεταιριστι¬ 
κής Οργάνωσης Σκοπέλου. 

Στα μέλη του διοικητικού συμβουλίου προστίθεται και εκ¬ 
πρόσωπος των εργαζομένων (χωρίς αλλαγή της συστατικής 
πράξης) όταν η επιχείρηση απασχολεί περισσότερους από εί¬ 
κοσι εργαζόμενους. 

Ο εκπρόσωπος των εργαζομένων και του Κοινωνικού φο¬ 
ρέα προτείνονται από τους οικείους φορείς. 

Στον Υφυπουργό Εσωτερικών Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 10 Ιουνίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Λ. ΠΑΠΑΔΗΜΑΣ 

-»- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 232 (2) 

Τροποποίηση της συστατικής πράξης της Δημοτικής Επιχεί¬ 
ρησης Ύδρευσης Αποχέτευσης Μυτιλήνης του Νομού Λέ¬ 
σβου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 3 του Ν. 1069/1980 
(ΦΕΚ Α' 191/1980). 

2. Τις διατάξεις του άρθρου 6 παρ. 1 του Ν. 2307/1995 
(ΦΕΚ Α' 113/1995). 

3. Τις διατάξεις του άρθρου 29 Α' του Ν. 1558/1985 (ΦΕΚ 
Α 137/85) όπως προσετέθη με το άρθρο 27 του Ν. 2081/92 
(ΦΕΚ Α' 154/92). 

4. Τις διατάξεις του άρθρου 278 του Π.Δ/τος 410/95 (ΦΕΚ 
Α’ 231/1995). 

5. Τις διατάξεις του Π.Δ/τος 637/1982 (ΦΕΚ Α' 130/82) 
περί συστάσεως ενιαίας επιχείρησης ύδρευσης - αποχέτευ¬ 
σης Μυτιλήνης του Νομού Λέσβου όπως τροποποιήθηκε με 
τις διατάξεις του Π.Δ/τος 111/1986 (ΦΕΚ Α' 41/1986). 

6. Την 12/6.3.96 (ΦΕΚ Β' 137/1996 κοινή απόφαση του 
Πρωθυπουργού και του Υπουργού Εσωτερικών Δημόσιας 
Διοίκησης και Αποκέντρωσης «Καθορισμός αρμοδιοτήτων 
του Υφυπουργού Εσωτερικών Δημόσιας Διοίκησης και Απο¬ 
κέντρωσης Λάμπρου Παπαδήμα». 

7. Την με αριθμό 25027/1984 (ΦΕΚ Β' 244/1984) από¬ 
φαση του Υπουργού Εσωτερικών. 

8. Την 597/95 απόφαση του Δημοτικού Συμβουλίου Μυτι- 
λήνης. 

9. Το γεγονός ότι από τις διατάξεις του παρόντος διατάγμα¬ 
τος δεν προκαλείται δαπάνη σε βάρος του κρατικού προϋπο¬ 
λογισμού και του Προϋπολογισμού της Δημοτικής επιχείρη¬ 
σης Ύδρευσης - Αποχέτευσης Μυτιλήνης. 

10. Την αριθμ. 218/1996 γνωμοδότηση του Συμβουλίου 
της Επικράτειας, με πρόταση του Υφυπουργού Εσωτερικών 
Δημόσιας Διοίκησης και Αποκέντρωσης, αποφασίζουμε: 

Αρθρο μόνο 

Εγκρίνεται η 597/95 απόφαση του δημοτικού συμβουλίου 
Μυτιλήνης περί τροποποίησης της συστατικής πράξης της 
Δημοτικής Επιχείρησης Ύδρευσης και Αποχέτευσης Μυτιλή¬ 


νης και το άρθρο μόνο παρ. 9 του Π.Δ/τος 637/1982 όπως 
αυτό τροποποιήθηκε με το άρθρο μόνο του Π.Δ/τος 111/ 
1986 διαμορφώνεται ως εξής: 

«Η Δημοτική Επιχείρηση Ύδρευσης και Αποχέτευσης Μυτι¬ 
λήνης διοικείται από εννέα-μελές διοικητικό συμβούλιο που 
τα μέλη του ορίζονται μαζί με τους αναπληρωτές τους με από¬ 
φαση του δημοτικού συμβουλίου. 

Από τα εννέα (9) μέλη του διοικητικού συμβουλίου: 

α. Τέσσερα (4) είναι αιρετοί εκπρόσωποι του Δήμου Μυτι¬ 
λήνης (ο Δήμαρχος και 3 μέλη του δημοτικού συμβουλίου εκ 
των οποίων ο ένας θα προέρχεται από την μειοψηφία). 

β. Τρία (3) είναι δημότες ή κάτοικοι του Δήμου Μυτιλήνης 
που έχουν πείρα ή γνώσεις σχετικές με το αντικείμενο της 
επιχείρησης. 

γ. Ένα (1) είναι εκπρόσωπος κοινωνικού φορέα που 
εδρεύει στη Περιοχή του Δήμου Μυτιλήνης και ορίζεται το 
Πανεργατικό Κέντρο. 

δ. Ένα (1) είναι εκπρόσωπος των εργαζομένων στη Δημο¬ 
τική Επιχείρηση Ύδρευσης και Αποχέτευσης Μυτιλήνης. 

Η θητεία του διοικητικού συμβουλίου ακολουθεί τη θητεία 
του δημοτικού συμβουλίου και λήγει μόλις εγκατασταθούν τα 
νέα μέλη. 

Στον Υφυπουργό Εσωτερικών Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 10 Ιουνίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Λ. ΠΑΠΑΔΗΜΑΣ 

-4- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 233 (3) 

Αύξηση κατά δεκαεννέα δισεκατομμύρια πεντακόσια εκα¬ 
τομμύρια (19.500.000.000) δραχμές του μετοχικού κεφα¬ 
λαίου της «ΔΗΜΟΣΙΑΣ ΕΠΙΧΕΙΡΗΣΕΩΣ ΠΕΤΡΕΛΑΙΟΥ 
Α.Ε.» 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του άρθρου 6 ως άρθρου του κυρωθέντος 
με το άρθρο πρώτο του Ν. 87/75 καταστατικού «περί ιδρύ- 
σεως Δημοσίας Επιχειρήσεως Πετρελαίου» (ΦΕΚ 152/Α/ 
1975). 

β. Τις διατάξεις του άρθρου 27 του Ν. 2081 /92 (ΦΕΚ 154/ 
Α/10.9.92). 

γ. Το γεγονός ότι από τις διατάξεις του Διατάγματος αυτού 
προκαλείται δαπάνη ύψους δεκαεννέα δισεκατομμυρίων πε- 
ντακοσίων εκατομμυρίων (19.500.000.000) δραχμών σε βά¬ 
ρος του Προϋπολογισμού Δημοσίων Επενδύσεων για το οικο¬ 
νομικό έτος 1995 η οποία έχει ήδη καλυφθεί από το Πρό¬ 
γραμμα Δημοσίων Επενδύσεων (Π.Δ.Ε.) 1995. 

δ. Το Π.Δ. 27/1996 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπορίου 
στο Υπουργείο Ανάπτυξης». (ΦΕΚ 19/Α/1996). 

ε. Την αρ. 251/1996 γνωμοδότηση του Συμβουλίου της 
Επικράτειας, μετά από πρόταση των Υπουργών Εθνικής Οι¬ 
κονομίας, Οικονομικών και Ανάπτυξης, αποφασίζουμε: 

Άρθρο 1 

Εγκρίνεται η από 1 Δεκεμβρίου 1995 απόφαση της έκτα¬ 
κτης Γενικής Συνέλευσης της Δημοσίας Επιχείρησης Πετρε- 

λαίου (Δ.Ε.Π.) Α.Ε. με την οποία αυξάνεται το μετοχικό κεφά¬ 
λαιο της ΔΕΠ Α.Ε. κατά δεκαεννέα δισεκατομμύρια πεντακό¬ 
σια εκατομμύρια (19.500.000.(XX)) δραχμές με έκδοση τριών 
χιλιάδων εννεακοσίων (3.900) ονομαστικών μετοχών ονομα¬ 
στικής αξίας πέντε εκατομμυρίων (5.000.000) δραχμών η 
κάθε μία. 

Το ποσό αυτό καταβάλλεται από το Πρόγραμμα Δημοσίων 
Επενδύσεων 1995 για τις ανάγκες, της ειδικής για το έργο 
του φυσικού αερίου θυγατρικής εταιρείας της ΔΕΠ, της 
ΔΕΠΑ Α.Ε. Οι μετοχές θα περιέλθουν όλες στον μόνο μέτοχο 
της εταιρείας το Ελληνικό Δημόσιο. 

Με την αύξηση αυτή των δεκαεννέα δισεκατομμυρίων πε- 
ντακοσίων εκατομμυρίων (19.500.000.000) δραχμών, το με¬ 
τοχικό κεφάλαιο της ΔΕΠ Α.Ε. διαμορφώνεται στο συνολικό 
ποσό των εκατό τριάντα τεσσάρων δισεκατομμυρίων πεντα- 
κοσίων ογδόντα πέντε εκατομμυρίων (134.585.000.000) 
δραχμών διηρημένο σε είκοσι έξι χιλιάδες εννιακόσιες δέκα 
επτά (26.917) ονομαστικές μετοχές ονομαστικής αξίας πέντε 
εκατομμυρίων (5.000.000) δραχμών η κάθε μία. 

Άρθρο 2 

Το Διάταγμα αυτό ισχύει από την δημοσίευσή του στην 
Εφημερίδα της Κυβερνήσεως. 

Στην Υπουργό Ανάπτυξης αναθέτουμε τη δημοσίευση και 
την εκτέλεση του παρόντος διατάγματος. 

Αθήνα, 26 Ιουλίου 1996 

Ο ΠΡΟΕΔΡΟΙ ΤΗΙ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

Γ1ΑΝΝΟΣ ΠΑΠΑΝΤΩΝ ΙΟΥ ΒΑΣΩ ΠΑΠΑΝΔΡΕΟΥ 

ΟΙΚΟΝΟΜΙΚΩΝ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 234 (4) 

Αύξηση κατά δεκαπέντε δισεκατομμύρια (15.000.000.000) 
δραχμές του μετοχικού κεφαλαίου της «ΔΗΜΟΣΙΑΣ ΕΠΙ- 
ΧΕΙΡΗΣΕΩΣ ΠΕΤΡΕΛΑΙΟΥ Α.Ε.». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του άρθρου 6 ως άρθρου του κυρωθέντος 
με το άρθρο πρώτο του Ν. 87/75 καταστατικού «περί ιδρύ- 
σεως Δημοσίας Επιχειρήσεως Πετρελαίου» (ΦΕΚ 152/Α/ 
1975). 

β. Τις διατάξεις του άρθρου 27 του Ν. 2081/92 (ΦΕΚ 154/ 
Α/10.9.92). 

γ. Το γεγονός ότι από τις διατάξεις του Διατάγματος αυτού 
προκαλείται δαπάνη ύψους δεκαπέντε δισεκατομμυρίων 
(15.000.000.000) δραχμών σε βάρος του Προϋπολογισμού 
Δημοσίων Επενδύσεων για το οικονομικό έτος 1996 η οποία 
έχει ήδη καλυφθεί από το Πρόγραμμα Δημοσίων Επενδύσεων 
(Π.Δ.Ε.) 1996. 

δ. Το Π.Δ. 27/1996 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπορίου 
στο Υπουργείο Ανάπτυξης». (ΦΕΚ 19/Α/1996). 

ε. Την αρ. 252/1996 γνωμοδότηση του Συμβουλίου της 
Επικράτειας, μετά από πρόταση των Υπουργών Εθνικής Οι¬ 
κονομίας, Οικονομικών και Ανάπτυξης, αποφασίζουμε: 


Άρθρο 1 

Εγκρίνεται η από 22 Απριλίου 1996 απόφαση της έκτακτης 
Γενικής Συνέλευσης της Δημοσίας Επιχείρησης Πετρελαίου 
(Δ.Ε.Π.) Α.Ε. με την οποία αυξάνεται το μετοχικό κεφάλαιο 
της ΔΕΠ Α.Ε. κατά δεκαπέντε δισεκατομμύρια 
(15.000.000.000) δραχμές με έκδοση τριών χιλιάδων (3.000) 
ονομαστικών μετοχών ονομαστικής αξίας πέντε εκατομμυ¬ 
ρίων (5.000.000) δραχμών η κάθε μία. 

Το ποσό αυτό καταβάλλεται από το Πρόγραμμα Δημοσίων 
Επενδύσεων 1996 για τις ανάγκες, της ειδικής για το έργο 
του φυσικού αερίου θυγατρικής εταιρείας της ΔΕΠ, της 
ΔΕΠΑ Α.Ε. Οι μετοχές θα περιέλθουν όλες στον μόνο μέτοχο 
της εταιρείας το Ελληνικό Δημόσιο. 

Με την αύξηση αυτή των δεκαπέντε δισεκατομμυρίων 
(15.000.000.000) δραχμών, το μετοχικό κεφάλαιο της ΔΕΠ 
Α.Ε. διαμορφώνεται στο συνολικό ποσό των εκατό σαράντα 
εννέα δισεκατομμυρίων πεντακοσΐων ογδόντα πέντε εκατομ¬ 
μυρίων (149.585.000.000) δραχμών διηρημένο σε είκοσι εν¬ 
νέα χιλιάδες εννιακόσιες δέκα επτά (29.917) ονομαστικές 
μετοχές ονομαστικής αξίας πέντε εκατομμυρίων (5.000.000) 
δραχμών η κάθε μία. 

Άρθρο 2 

Το Διάταγμα αυτό ισχύει από την δημοσίευσή του στην 
Εφημερίδα της Κυβερνήσεως. 

Στην Υπουργό Ανάπτυξης αναθέτουμε τη δημοσίευση και 
την εκτέλεση του παρόντος διατάγματος. 

Αθήνα, 26 Ιουλίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΒΑΣΩ ΠΑΠΑΝΔΡΕΟΥ 

ΟΙΚΟΝΟΜΙΚΩΝ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 235 (5) 

Μεταθέσεις μονίμων υπαλλήλων ΟΙΚΟΥ ΝΑΥΤΟΥ που υπά¬ 
γονται στις διατάξεις του Υπαλληλικού Κώδικα. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 2247/1994 «Ρυθμί¬ 
σεις θεμάτων συστήματος προσλήψεων» (ΦΕΚ 182 τ.Α/ 
31.10.94). 

2. Την αριθ. 20599/314/12.3.1960 απόφαση του Υπουρ¬ 
γού Εμπορικής Ναυτιλίας «περί εσωτερικής υπηρεσίας του εν 
Πειραιεί Οίκου Ναύτου (ΦΕΚ 182/τευχ. Β730.4.1960)». 

3. Τις διατάξεις του άρθρ. 29Α’ του Ν. 1558/1985 όπως 
προστέθηκε με το άρθρο 27 του Ν. 2081/1992 (ΦΕΚ 154 
τ.Α'). 

4. Το γεγονός ότι η έκδοση του παρόντος Διατάγματος 
αυτή καθ’ ευαυτή δεν προκαλεΐ δαπάνη σε βάρος του προϋ¬ 
πολογισμού του Οίκου Ναύτου. 

5. Την γνωμοδότηση του Συμβουλίου της Επικράτειας αριθ. 
136/1996 ύστερα από πρόταση των Υπουργών Εσωτερικών 
Δημόσιας Διοίκησης και Αποκέντρωσης και Εμπορικής Ναυτι¬ 
λίας, αποφασίζουμε: 

Άρθρο 1 

Απόφαση Μετάθεσης 

Η μετάθεση των μονίμων υπαλλήλων του Οίκου Ναύτου 
ενεργείται με απόφαση Προέδρου ΔΣΟΝ μετά σύμφωνη 
γνώμη του Υπηρεσιακού Συμβουλίου. 

Άρθρο 2 

Κατηγορίες Μεταθέσεων 

1. Οι μεταθέσεις των μονίμων υπαλλήλων του Οίκου Ναύ¬ 
του διενεργούνται: 

α. με αίτηση του υπαλλήλου 

β. για το συμφέρον της Υπηρεσίας με αίτηση ή χωρίς αίτηση 
του υπαλλήλου. 

γ. για εξαιρετικούς λόγους. 

2. Οι μεταθέσεις με αίτηση του υπαλλήλου προηγούνται 
των μεταθέσεων χωρίς αίτηση και οι μεταθέσεις για εξαιρετι¬ 
κούς λόγους, των δύο άλλων κατηγοριών μεταθέσεων. 

Άρθρο 3 

Μεταθέσεις από Κεντρική Υπηρεσία Οίκου Ναύτου σε Πα¬ 
ραρτήματα ΟΝ εκτός Νομού Αττικής. 

Το ΠΟΝ ΑΘΗΝΩΝ θεωρείται Κεντρική Υπηρεσία. 

Α. Μεταθέσεις με αίτηση του υπαλλήλου. 

1. Για τις μεταθέσεις των μονίμων υπαλλήλων του Οίκου 
Ναύτου, που υπηρετούν σε Κεντρικές Υπηρεσίες εντός του 
Νομού Αττικής για την κάλυψη κενών θέσεων Παραρτημάτων 
Οίκου Ναύτου εκτός Νομού Αττικής, του Κλάδου στον οποίο 
αυτοί υπηρετούν, λαμβάνονται υπόψη τ’ ακόλουθα κριτή- 
Ρ ,α; 

α. Η υπηρεσία σε παραμεθόρια περιοχή. Η υπηρεσία αυτή 
εκτιμάται με συντελεστή έξι (06) για κάθε έτος υπηρεσίας. 

β. Η υπηρεσία σε νησιωτική και προβληματική περιοχή. Η 
υπηρεσία αυτή υπολογίζεται με συντελεστή πέντε (05) για 
κάθε έτος υπηρεσίας. 

γ. Η υπηρεσία σε νησιωτική περιοχή που δεν είναι προβλη¬ 
ματική. Η υπηρεσία αυτή υπολογίζεται με συντελεστή τρία 
(03) για κάθε έτος υπηρεσίας. 

δ. Ο συνολικός χρόνος υπηρεσίας που υπολογίζεται για την 
συμπλήρωση τριακονταπενταετίας. Η υπηρεσία αυτή υπολο¬ 
γίζεται με συντελεστή ένα (01) για κάθε έτος υπηρεσίας. 

ε. Η οικογενειακή κατάσταση. Αυτή υπολογίζεται με συντε¬ 
λεστή τρία (03) για το σύζυγο, τρία (03) για το πρώτο παιδί και 
πέντε (05) για κάθε επόμενο ανήλικο τέκνο ή τέκνο που 
σπουδάζει σε σχολή τριτοβάθμιας εκπαίδευσης, εφόσον δεν 
έχει συμπληρώσει το 25ο έτος της ηλικίας του. 

Στους άγαμους, διαζευγμένους, χήρους και εκείνους σε 
διάσταση γονείς τέκνων, από τα αναφερόμενα στο προηγού¬ 
μενο εδάφιο, για τα οποία τους έχει αποδεδειγμένα ανατεθεί 
η επιμέλεια, οι συντελεστές βαρύτητος προσαυξάνονται κατά 
έναν (01) για κάθε τέκνο. 

στ. Η συνυπηρέτηση, ή συγκατοίκηση. Αυτή υπολογίζεται 
με συντελεστή δέκα (10) και λαμβάνεται υπόψη αν ο άλλος 
σύζυγος υπηρετεί στο Δημόσιο, ΝΠΔΔ, ΟΤΑ ή άλλο φορέα 
του δημόσιου τομέα ή κατά την τελευταία διετία εργάζεται 
στον ιδιωτικό τομέα ή είναι επαγγελματίας. 

Η ιδιότητα του υπαλλήλου του δημοσίου, ΝΠΔΔ, ΟΤΑ ή άλ¬ 
λου φορέα του δημόσιου τομέα αποδεικνύεται με βεβαίωση 
της αρμόδιας Υπηρεσίας, ενώ η ιδιότητα του εργαζόμενου 
στον ιδιωτικό τομέα ή του επαγγελματία, με βεβαίωση του οι¬ 
κείου ασφαλιστικού φορέα ή επιμελητηρίου. 

Η απαιτούμενη διετία πρέπει να έχει συμπληρωθεί την 31 η 
Δεκεμβρίου του προηγούμενου έτους της πραγματοποίησης 
των μεταθέσεων. 


ζ. Η εντοπιότητα. Αυτή υπολογίζεται με συντελεστή πέντε 
(05). 

Εντοπιότητα υπάρχει όταν η καταγωγή του υπαλλήλου είναι 
από περιοχή του νομού ή της νομαρχίας που ζητά να μετατε¬ 
θεί ή έχει εγγράφει στο Δημοτολόγιο δήμου ή κοινότητας του 
Νομού αυτού ή της νομαρχίας. Η εγγραφή στο Δημοτολόγιο 
για αποδεικτικό στοιχείο της εντοπιότητας πρέπει να έχει γί¬ 
νει προ πενταετίας τουλάχιστο, υπολογιζομένης από την 31 η 
Δεκεμβρίου του προηγούμενου της πραγματοποίησης των 
μεταθέσεων αυτών έτους. 

η. Η ηλικία των 40 ετών, 41 -50 και 51 -60. Αυτή υπολογίζε¬ 
ται με τους συντελεστές ένα (01), δύο (02) και τρία (03) αντί¬ 
στοιχα. 

2. Παραμεθόριες περιοχές νοούνται οι καθοριζόμενες από 
το Ν. 287/76 (ΦΕΚ 78 τ.Α’). 

Προβληματικές περιοχές νοούνται οι καθοριζόμενες από 
το άρθρο 64 του Ν. 1943/91, όπως αυτό αντικαταστάθηκε με 
το άρθρο 9 του Ν. 2085/1992. Για την εφαρμογή της διάτα¬ 
ξης της παραγράφου Α1 περιπτ. γ του άρθρου αυτού η πε¬ 
ριοχή των νήσων Αίγινας, Σαλαμίνας και Εύβοιας δεν θεωρεί¬ 
ται νησιωτική. 

Χρόνος μικρότερος των έξι (06) μηνών θεωρείται ίσος με 
έξι (6) μήνες και εκτιμάται με το μισό του οικείου συντελεστή. 
Χρόνος μεγαλύτερος των έξι (06) μηνών θεωρείται πλήρες 
έτος. 

Ο υπολογισμός του χρόνου γίνεται με βάση την 31η Δεκεμ¬ 
βρίου του προηγούμενου έτους της πραγματοποίησης των 
μεταθέσεων. 

3. Ο υπάλληλος που συγκεντρώνει το μεγαλύτερο άθροι¬ 
σμα σύμφωνα με τα παραπάνω κριτήρια και τους συντελε¬ 
στές, προηγείται των λοιπών υπαλλήλων, για μετάθεση, και 
σε περίπτωση ισοψηφίας προηγείται αυτός που συγκεντρώ¬ 
νει (κατά σειρά προτεραιότητας) το μεγαλύτερο αριθμό μονά¬ 
δων από την οικογενειακή κατάσταση ή το συνολικό χρόνο 
υπηρεσίας. 

Β. Μεταθέσεις για το συμφέρον της Υπηρεσίας: 

1. Οι μεταθέσεις της κατηγορίας αυτής διακρίνονται σε με¬ 
ταθέσεις υπαλλήλων (α) λόγω κατάργησης, μείωσης ή ανακα¬ 
τανομής οργανικών θέσεων, και: 

(β) λόγω σοβαρής υπηρεσιακής αιτίας. 

Οι μεταθέσεις των πιο πάνω περιπτώσεων (α) και (β) γίνο¬ 
νται με αίτηση, αλλά και χωρίς αίτηση των υπαλλήλων. Στη με¬ 
τάθεση με αίτηση του υπαλλήλου εφαρμόζονται οι διατάξεις 
της παραγράφου Α1 του άρθρου αυτού. 

Στη μετάθεση χωρίς αίτηση του υπαλλήλου, ο υπάλληλος 
που συγκεντρώνει το μικρότερο άθροισμα σύμφωνα με τα 
κριτήρια και τους συντελεστές της παραγράφου Α1 του άρ¬ 
θρου αυτού, προηγείται των λοιπών υπαλλήλων για μετάθεση 
και σε περίπτωση ισοψηφίας, προηγείται αυτός που συγκε¬ 
ντρώνει (κατά σειρά προτεραιότητας) το μικρότερο αριθμό 
μονάδων από την οικογενειακή κατάσταση ή το συνολικό 
χρόνο υπηρεσίας. 

Στη μετάθεση χωρίς αίτηση του υπαλλήλου και πάλι η εντο¬ 
πιότητα νοείται η καταγωγή του υπαλλήλου από περιοχή του 
Νομού ή της νομαρχίας όπου υπηρετεί ή η εγγραφή του στο 
Δημοτολόγιο Δήμου ή Κοινότητας του νομού αυτού ή της νο¬ 
μαρχίας. 

Η μετάθεση με αίτηση του υπαλλήλου προηγείται της μετά¬ 
θεσης χωρίς αίτηση. 

Γ. Μεταθέσεις για εξαιρετικούς λόγους. 

Υπάλληλος, που ο ίδιος ή σύζυγός του ή το άγαμο τέκνο 
του, που τυχόν πάσχει από νόσο, η οποία απαιτεί τακτικές με¬ 
ταγγίσεις αίματος ή αιμοκάθαρση, μετατίθεται υποχρεωτικά, 
μετά από αίτησή του, εφόσον υπάρχει κενή θέση, στον τόπο 
που επιθυμεί. ΓΓ αυτό απαιτείται βεβαίωση της οικείας πρω- 

τοβάθμιας υγειονομικής επιτροπής, ότι στον νομό που υπη¬ 
ρετεί ο υπάλληλος δεν υπάρχει κατάλληλη μονάδα κρατικού 
νοσοκομείου ή ΝΠΔΔ για την αντιμετώπιση της ανάγκης αυ¬ 
τής. Η προτεραιότητα ικανοποίησης περισσοτέρων της μιάς 
αιτήσεων καθορίζεται από τη χρονολογία υποβολής τους. 

Τ’ ανωτέρω ισχύουν και για μεταθέσεις υπαλλήλων που πά¬ 
σχουν από δυσίατα νοσήματα, από τα αναφερόμενα στο άρ¬ 
θρο 109 του Υπαλληλικού Κώδικα καθώς και σε περίπτωση 
που ο ίδιος ή η σύζυγος ή το τέκνο τους έχουν σωματική ανα¬ 
πηρία 67% και άνω. 

Αρθρο 4 

Μεταθέσεις από Παραρτήματα ΟΝ που εδρεύουν εκτός 
Νομού Αττικής σε Κεντρικές Υπηρεσίες του ΟΝ που εδρεύ¬ 
ουν εντός του Νομού Αττικής, με την επιφύλαξη των διατά- 
ξεων του Ν. 315/76. 

Για τις μεταθέσεις της κατηγορίας αυτής ισχύουν αναλο¬ 
γικά τα αναφερόμενα στο προηγούμενο άρθρο κριτήρια. 

Αρθρο 5 

Μετάθεση απά ένα σε άλλο Παράρτημα 

Η μετάθεση από ένα σε άλλο Παράρτημα Ο.Ν., εκτός του 
Νομού Αττικής, ενεργείται για κάλυψη σοβαρών υπηρεσια¬ 
κών αναγκών ή μετά από αίτηση του υπαλλήλου εφόσον 
υπάρχει ομοιόβαθμη κενή θέση του ίδιου κλάδου. Οι διατά¬ 
ξεις του άρθρ. 3 του παρόντος Π.Δ. εφαρμόζονται και για τις 
μεταθέσεις αυτές. 

Άρθρο 6 

Πίνακες Μεταθετέων 

1. Το Τμήμα Διοικητικού Ο.Ν. μέσα στον Ιανουάριο κάθε 
έτους καταρτίζει πίνακες των υπαλλήλων για μετάθεση κατά 
κλάδο και βαθμό, με σειρά προτεραιότητος, που καθορίζεται 
σύμφωνα με τα κριτήρια του άρθρου 3 του παρόντος. 

2. Οι πίνακες μεταθετέων κοινοποιούνται υποχρεωτικά 
στους ενδιαφερόμενους μέσα στο Φεβρουάριο, και μέσα στο 
πρώτο δεκαήμερο του Μαρτίου, χωρεί ένσταση, που υποβάλ¬ 
λεται στο Υπηρεσιακό Συμβούλιο, το οποίο υποχρεούται να 
αποφανθεί το αργότερο μέσα σε δέκα πέντε (15) ημέρες. 
Από την 10η Απριλίου κάθε έτους οι πίνακες αυτοί είναι ορι¬ 
στικοί και αμετάκλητοι. 

3. Οι μεταθέσεις γίνονται με τη σειρά εγγραφής των υπαλ- 
λήλλων στους πίνακες μεταθετέων. 

4. Στην περίπτωση που, μετά την κρίση του Υπηρεσιακού 
Συμβουλίου και μέχρι της ανακοίνωση της πράξης μετάθε¬ 
σης, συμβεί στον υπάλληλο έκτακτο γεγονός, που δημιουργεί 
αποδεδειγμένα πραγματική αδυναμία μετάθεσής του λόγω 
βαρειάς ασθένειας ή πάθησης βαρειάς μορφής του ίδιου, της 
συζύγου, ή των παιδιών του, μπορεί αυτός με αίτησή του, που 
υποβάλλεται μέσα σε τρεις (3) ημέρες το αργότερο από την 
εκδήλωση του έκτακτου γεγονότος, να ζητήσει επανεξέταση 
της μετάθεσής του από το Υπηρεσιακό Συμβούλιο, με σκοπό 
την ανάκληση της πράξης μετάθεσής του. 

Το υπηρεσιακό συμβούλιο υποχρεούται να γνωμοδοτήσει 
μέσα σε επτά (07) ημέρες αφότου περιήλθε σε αυτό η αίτηση 
του υπαλλήλου (ημερομηνία πρωτοκόλλου). 

Άρθρο 7 

Διάρκεια Μεταθέσεων 

1. Οι μετατιθέμενοι σε παραρτήματα Ο.Ν., εκτός Νομού 
Αττικής, υποχρεούνται να υπηρετήσουν σε αυτά για δύο του¬ 
λάχιστο χρόνια, μετά την πάροδο των οποίων είναι δυνατή η 
μετάθεσή τους στην Κεντρική Υπηρεσία του Ο.Ν., μετά από 
εκτίμηση του Υπηρεσιακού Συμβουλίου των υπηρεσιακών 


αναγκών. 

Μετά την πάροδο τετραετίας, η μετάθεση των πιο πάνω γί¬ 
νεται υποχρεωτική για την υπηρεσία, εφόσον επιθυμούν να 
υπηρετήσουν στην κεντρική υπηρεσία Ο.Ν., και εφόσον 
υπάρχει ή δύναται να προκύψει κενή θέση λόγω μετάθεσης 
άλλου υπαλλήλου σύμφωνα με αυτά που ορίζονται στα προη¬ 
γούμενα άρθρα. 

2. Εξαιρετικά επιτρέπεται, μετά από σύμφωνη γνώμη του 
Υπηρεσιακού Συμβουλίου, η προ της παρέλευσης των πιο 
πάνω χρονικών διαστημάτων μετάθεση υπαλλήλων στις εξής 
περιπτώσεις: 

α. Ύστερα από αμοιβαία αίτηση και δαπάνες των αμοιβαίως 
μετατιθεμένων. 

β. Λόγω σοβαρής υπηρεσιακής αιτίας ή λόγω συνδρομής 
των αναφερομένων στη παρ. Γ του άρθρ. 3 του παρόντος. 

Άρθρο 8 

Υποχρεώσεις μετατιθεμένων 

1. Οι μετατιθέμενοι υπάλληλοι οφείλουν να μεταβαίνουν 
στη νέα τους θέση μέσα σε τακτή προθεσμία που υποχρεω¬ 
τικά προσδιορίζεται στην απόφαση μεταθέσεως και δεν μπο¬ 
ρεί σε καμμία περίπτωση να υπερβαίνει τον ένα μήνα. 

Άρθρο 9 

Εξαιρέσεις υπαλλήλων από τις μεταθέσεις 

1. Δεν επιτρέπεται να μετατεθούν: 

α. Υπάλληλοι που είναι μέλη διοικητικών συμβουλίων πρω¬ 
τοβάθμιων ή δευτεροβάθμιων συνδικαλιστικών οργανώσεων, 
χωρίς τη γραπτή συναίνεσή τους. 

β. Υπάλληλοι που οι ίδιοι ή σύζυγοι τους ή τα άγαμα τέκνα 
τους πάσχουν από νόσο, η οποία απαιτεί τακτικές μεταγγίσεις 
αίματος ή αιμοκάθαρση, χωρίς τη γραπτή συναίνεσή τους, και 
οι πιο πάνω ενέργειες δεν είναι δυνατό να γίνονται στον τόπο 
μετάθεσής τους. 

γ. Υπάλληλοι που οι ίδιοι ή σύζυγοί τους ή τα τέκνα τους 
έχουν σωματική αναπηρία 67% και άνω, χωρίς τη γραπτή συ¬ 
ναίνεσή τους. 

2. Αναστέλλεται, προσωρινά, η εκτέλεση της μετάθεσης: 

α. Για γυναίκες υπαλλήλους, στη διάρκεια της άδειας μη- 
τρότητος και για τέσσερεις μήνες μετά, για την φροντίδα του 
νεογέννητου. 

β. Για υπαλλήλους που έχουν λάβει εκπαιδευτική άδεια ή 
παρακολουθούν προγράμματα επιμόρφωσης ή μετεκπαίδευ¬ 
σης και για όσο χρόνο διαρκεί η άδεια αυτή ή το πρόγραμμα, 
ύστερα από σχετική γνώμη της Υπηρεσίας ΟΝ που υπάγονται. 

Άρθρο 10 

Μισθοδοσία μετατιθεμένων 

Στους μετατιθεμένους χωρίς αίτησή τους, κατά το παρόν 
Προεδρικό Διάταγμα, καταβάλλονται όλα τα προβλεπόμενα 
από την ισχύουσα νομοθεσία σε περιπτώσεις μετάθεσης, 
έξοδα, αποζημιώσεις κ.λ.π. 

Άρθρο 11 

Η ισχύς του παρόντος αρχίζει από της δημοσιεύσεώς του 
στην Εφημερίδα της Κυβέρνησης. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στον Υπουργό Εμπορικής Ναυτιλίας αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 24 Ιουλίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΜΠΟΡΙΚΗΣ ΝΑΥΤΙΛΙΑΣ 

ΑΠ.-ΑΘ. ΤΣΟΧΑΤΖΟΠΟΥΛΟΣ ΚΟΣΜΑΣ ΣΦΥΡΙΟΥ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 236 (6) 

Τροποποίηση των διατάξεων του Π.Δ. 259/1981 «Περί κανο¬ 
νισμού ενδιαιτήσεως Πλοιάρχου και πληρώματος των Ελ¬ 
ληνικών εμπορικών πλοίων» (Α 72). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 του Ν.4473/1965 «περί 
ελέγχου της ναυσιπλοΐας, Επιθεωρήσεως Εμπορικών 
πλοίων και άλλων τινών διατάξεων» (Α 102). 

2. Τις διατάξεις των άρθρων 2 παρ. 1 και 36 παρ. 2 του 
Ν.Δ. 187/1973 «Περί Κώδικος Δημοσίου Ναυτικού Δι¬ 
καίου» (Α 261). 

3 Τις διατάξεις του άρθρου δεύτερου του Ν. 1637/ 
1986 «Κύρωση της Διεθνούς Σύμβασης Εργασίας για την 
ενδιαίτηση των πληρωμάτων των πλοίων (αναθεωρητική 
1949)» (Α 107). 

4. Τις διατάξεις του άρθρου τέταρτου του Ν. 1879/1990 
«Κύρωση της 126 Διεθνούς Σύμβασης Εργασίας για την 
ενδιαίτηση στα αλιευτικά πλοία και άλλες διατάξεις» (Α 
38). 

5. Τις διατάξεις του άρθρου δεύτερου του Ν. 1594/ 
1986 «Κύρωση της 133 Διεθνούς Σύμβασης Εργασίας για 
την ενδιαίτηση των πληρωμάτων των πλοίων (συμπληρω¬ 
ματικές διατάξεις)» (Α 65). 

6. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά όργανα» (Α 137), το οποίο έχει 
προστεθεί με το άρθρο 27 του Ν. 2081/1992 (Α 154). 

7. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

8. Τις 316/24.3.1995 και 324/21.3.1996 γνωμοδοτή¬ 
σεις του Συμβουλίου Εμπορικού Ναυτικού. 

9. Την 267/1996 γνωμοδότηση του Συμβουλίου Επι¬ 
κράτειας, μετά από πρόταση του Υπουργού Εμπορικής 
Ναυτιλίας, αποφασίζουμε: 

Αρθρο 1 

Συμπληρώνεται το άρθρο 1 του Π.Δ. 259/1981 ως εξής: 
«κ. Επιβατηγό οχηματαγωγό: Κάθε πλοίο, όπως αυτό 
ορίζεται στο άρθρο 1 του κεφαλαίου Α του Π.Δ. 256/1988 
(Α 107) του κανονισμού καταλληλότητας οχηματαγωγών 
πλοίων, όπως ισχύει κάθε φορά. 

κα. Πλωτό ναυπήγημα. Κάθε πλωτό ναυπήγημα που 
χρησιμοποιείται συνήθως σε σταθερή θέση, διαθέτει 
εγκατεστημένα μηχανήματα επ’ αυτού και στο οποίο 
υπάρχουν εργαζόμενοι χειριστές (πλωτοί γερανοί, βυθο¬ 
κόροι κ.λπ.). 

κβ. Κόροι ολικής χωρητικότητας (κοχ): Η ολική χωρητι¬ 
κότητα σε κόρους που προσδιορίζεται από τους Εθνικούς 
Κανονισμούς περί καταμετρήσεως της χωρητικότητας. 

κγ. θαλασσοπλοούν πλοίο: Το πλοίο που εκτελεί διε¬ 
θνείς πλόες». 


Άρθρο 2 

Στο άρθρο 2 του Π.Δ. 259/81 να προστεθούν παράγρα¬ 
φοι (5) και (6) ως εξής: 

«5. Στα πλωτά ναυπηγήματα πρέπει να υπάρχει τουλάχι¬ 
στον ένας κατάλληλος κοινόχρηστος χώρος παραμονής - 
προστασίας των εργαζομένων από κακές καιρικές συνθή¬ 
κες και ένας τουλάχιστον χώρος υγιεινής. 

Για την κατασκευή και τη συντήρηση των χώρων αυτών 
εφαρμόζονται οι αντίστοιχες διατάξεις του παρόντος κα¬ 
νονισμού ανάλογα με την ολική χωρητικότητα του πλωτού 
ναυπηγήματος και τον αριθμό των εργαζομένων. 

6. Στα θαλασσοπλοούντα πλοία στα οποία εφαρμόζο¬ 
νται οι Διεθνείς Συμβάσεις του Διεθνούς Γραφείου Εργα¬ 
σίας (Ι.Ε.Ο.) 92, 126 Καί 133, ο παρών κανονισμός έχει 
εφαρμογή για τα θέματα που δεν ρυθμίζονται ρητά από τις 
διατάξεις των Συμβάσεων αυτών». 

Άρθρο 3 

Η πρώτη πρόταση της παραγράφου 1 του άρθρου 17 του 
Π.Δ. 257/81 αντικαθίσταται ως εξής: 

«1. Πλοία 1600 κοχ και άνω πρέπει να εφοδιάζονται με 
βιβλιοθήκη εμπλουτισμένη με βιβλία μορφωτικού περιεχο¬ 
μένου». 

Άρθρο 4 

Το άρθρο 23 του Π.Δ. 259/1981, όπως αυτό έχει σντι- 
κατασταθεί από την παράγραφο 5 του άρθρου 3 του Π.Δ. 
24/1988 (Α9), αντικαθίσταται ως εξής: 

Άρθρο 23 

Σε πλοία άνω των 8.000 κοχ αν εγκαθίσταται κολυμβη- 
τική δεξαμενή (πισίνα) σύμφωνα με τη Διεθνή Σύμβαση 
Εργασίας 1.1.0. 133/1970, που κυρώθηκε από τη χώρα μας 
με το Ν. 1594/1986 (Α 65), πρέπει να πληρούνται και τα 
εξής: 

(α) Η επιφάνεια της κολυμβητικής δεξαμενής πρέπει να 
είναι περίπου 16 τετραγωνικά μέτρα. 

(β) Η κολυμβητική δεξαμενή είναι δυνατό να πληρούται 
με θαλάσσιο νερό, εναλλασσόμενο συνεχώς κατά τη χρη¬ 
σιμοποίησή της. Η πλήρωση της δεξαμενής μπορεί να γί¬ 
νεται είτε με ιδιαίτερη μόνιμη εγκατάσταση είτε μέσω του 
δικτύου πυρκαϊάς του πλοίου». 

Άρθρο 5 

Μετά το άρθρο 23 του Π.Δ. 259/1981, όπως αυτό έχει 
αντί κατασταθεί από την παράγραφο 5 του άρθρου 3 του 
Π.Δ. 24/1988 (Α 9), προστίθεται άρθρο 23α ως εξής: 

Άρθρο 23α 

Χώροι ενδιαίτησης επιβατηγών - οχηματαγωγών 
πλοίων. 

1. Τα επιβατηγό - οχηματαγωγά πλοία που εκτελούν 
πλόες συνολικής διαδρομής άνω των ογδόντα (80) ναυτι¬ 
κών μιλιών εσωτερικού και εξωτερικού των οποίων η τρό¬ 
πιδα τοποθετήθηκε μετά την ημερομηνία έναρξης ισχύος 
του παρόντος προεδρικού διατάγματος ή εκτέλεσαν, μετά 
την ημερομηνία έναρξης ισχύος του παρόντος προεδρικού 
διατάγματος, μετασκευή με την οποία αυξάνεται κατά 
30% τουλάχιστον το εμβαδόν των χώρων ενδιαίτησης συ¬ 
μπεριλαμβανομένων και των ανοικτών χώρων, πρέπει να 
πληρούν, πέραν των προβλεπομένων από άλλες διατάξεις 
του κανονισμού αυτού και τις ακόλουθες προϋποθέ¬ 
σεις: 

(α) Οι κοιτώνες και οι χώροι ενδιαίτησης του Πλοιάρχου, 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3063 


των Αξιωματικών και του λοιπού πληρώματος πρέπει να 
βρίσκονται επί ή υπεράνω του κυρίου καταστρώματος και 
για εύκολη πρόσβαση στα σωστικά μέσα του πλοίου. 

(β) Οι κοιτώνες των Αξιωματικών πρέπει να διαθέτουν 
γραφείο, καναπέ ή πολυθρόνα καθώς επίσης και συνεχό¬ 
μενο ιδιαίτερο χώρο υγιεινής με αποχωρητήρια, νιπτήρα 
και καταιονητήρα (ντούς). 

(γ) Οι κοιτώνες των προϊσταμένων του κατωτέρου πλη¬ 
ρώματος (Αρχιθαλαμηπόλων, Αρχιμαγείρων, Ναυκλήρων) 
πρέπει να είναι μονόκλινοι, με συνεχόμενο ιδιαίτερο χώρο 
υγιεινής με αποχωρητήριο, νιπτήρα και καταιονητήρα 
(ντούς). 

(δ) Οι κοιτώνες των λοιπών υπαξιωματικών πρέπει να εί¬ 
ναι δίκλινοι με συνεχόμενο ιδιαίτερο χώρο υγιεινής με απο¬ 
χωρητήριο, νιπτήρα και καταιονητήρας (ντούς). 

(ε) Οι κοιτώνες του υπόλοιπου πληρώματος πρέπει να 
είναι το πολύ τετράκλινοι με συνεχόμενο ιδιαίτερο χώρο 
υγιεινής με αποχωρητήριο, νιπτήρα και καταιονητήρα 
(ντούς). 

(στ) Οι κοιτώνες του Πλοιάρχου και του πληρώματος 
πρέπει να είναι εξωτερικοί, και οι λοιποί χώροι ενδιαίτησης 
εσωτερικοί, εφόσον αυτό συμβαδίζει με τη σωστή εκμε¬ 
τάλλευση και λειτουργία του πλοίου. Όταν το πλοίο διαθέ¬ 
τει κεντρικό σύστημα κλιματισμού, οι κοιτώνες μπορεί να 
είναι εσωτερικοί. 

2. Στα λοιπά επιβατηγό - οχηματαγωγά πλοία, που εκτε- 
λούν πλόες συνολικής διαδρομής άνω των ογδόντα (80) 
ναυτικών μιλιών εσωτερικού και εξωτερικού και δεν διαθέ¬ 
τουν κεντρικό σύστημα κλιματισμού, οι κοιτώνες του πλη¬ 
ρώματος, που βρίσκονται κάτω από το κύριο κατάστρωμα 
πρέπει να είναι δίκλινοι, απαγορευμένης της ύπαρξης σε 
αυτούς προσθέτων κλινών. Το εμβαδόν ανά άτομο στους 
κοιτώνες αυτούς πρέπει να είναι τουλάχιστο, το απαιτού- 
μενο από το νόμο από το νόμο 1594/86 (Α 65), ανάλογα 
με την ολική χωρητικότητα του πλοίου. 

Τα πλοία αυτά πρέπει να συμμορφώνονται με τις ανω¬ 
τέρω απαιτήσεις κατά την πρώτη ετήσια επιθεώρηση μετά 
τη θέση σε ισχύ του παρόντος Προεδρικού Διατάγμα¬ 
τος. 

3. Σε περίπτωση πλοίων, που φέρουν ήδη την Ελληνική 
σημαία ή που αναγνωρίζονται λόγω εγγραφής τους στα Ελ¬ 
ληνικά Νηολόγια ως επιβατηγό οχηματαγωγά μετά τη δη¬ 
μοσίευση του παρόντος Προεδρικού Διατάγματος στην 
Εφημερίδα της Κυβερνήσεως, η κατάσταση των υφιστα¬ 
μένων χώρων ενδιαίτησης δεν θα μεταβάλλεται σε βάρος 
των συνθηκών διαμονής του πληρώματος. 

Για τον έλεγχο των απαιτήσεων του παρόντος άρθρου 
πρέπει να υποβάλλεται στη Δ.Ε.Ε.Π., μαζί με τα σχέδια 
που απαιτούνται για την αναγνώριση του πλοίου ως επιβα¬ 
τηγού, και σχέδιο γενικής διάταξης των χώρων ενδιαίτη¬ 
σης Πλοιάρχου και πληρώματος που είχε το πλοίο πριν από 
την εγγαρφή του στα Ελληνικά νηολόγια. 

Αρθρο 6 

Η ισχύς του παρόντος διατάγματος αρχίζει δέκα ημέρες 
μετά τη δημοσίευση του στην Εφημερίδα της Κυβερνή¬ 
σεως. 


Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 26 Ιουλίου 1996 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΙ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

ΚΟΣΜΑΣ ΣΦΥΡΙΟΥ 
-♦- 

ΠΡΑΞΕΙΣ ΥΠΟ ΥΡΓΙΚΟΥ ΣΥΜΒΟΥΛΙΟΥ 

( 7 ) 

Πράξη 258 της 30 Ιουλίου 1996 

Παράταση της ισχύος και τροποποίηση διατάξεων της ΠΥΣ 
236/1994 «Έγκριση διορισμών και προσλήψεων στο Δη¬ 
μόσιο Τομέα από 1 Αυγούστου 1994 έως 31 Ιουλίου 
1995» ως ισχύει μετά την εφαρμογή των Π.Υ.Σ. 311/ 

1994, 422/1994, 193/1995 και 276/1995 και των διατά¬ 
ξεων του άρθρου 1 παρ. 51 του Ν. 2412/1996. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις: 

α. Του άρθρου 16 του Ν. 1232/1982 «Επαναφορά σε ισχύ, 
τροποποίηση και συμπλήρωση των διατάξεων του Ν.Δ. 4352/ 
1964 και άλλες διατάξεις» (ΦΕΚ 22/Α/82). 

β. Του άρθρου 8 παρ. 4 περίπτ. γ' του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 1377/Α/85). 

γ. Του άρθρου 29 του Ν. 1558/1985 όπως αυτό προστέ¬ 
θηκε με το άρθρο 27 του Ν. 2081 (ΦΕΚ 154/Α ). 

2. Το γεγονός ότι: 

α. Η ισχύς της αριθμ. 236/1994 ΠΥΣ που έχει παραταταθεί 
με την αριθμ. 276/1995 λήγει στις 31 Ιουλίου 1996. 

β. Εξακολουθεί να υφίσταται λόγω δημοσιονομικής κατα- 
στάσεως της Χώρας, η ανάγκη περιστολής των δαπανών του 
Δημοσίου των Ο.Τ.Α. και λοιπών Ν.Π.Δ.Δ. καθώς και των 
Ν.Π.Ι.Δ. που υπάγονται στις διατάξεις της παράγραφου 1 του 
άρθρου 14 του Ν. 2190/1994 (ΦΕΚ 28Α ). 

γ. Από την εφαρμογή των διατάξεων της Πράξεως αυτής 
δεν προκαλείται δαπάνη σε βάρος του κρατικού Προϋπολογι¬ 
σμού. 

3. Τη σχετική πρόταση του Πρωθυπουργού, αποφασίζει: 

Άρθρο 1 

Παρατείνεται μέχρι 31 Ιουλίου 1997 η ισχύς των διατάξεων 
της Π.Υ.Σ. 236/1994 (ΦΕΚ 115 Α'), όπως συμπληρώθηκε και 
τροποποιήθηκε με τις διατάξεις των Π.Υ.Σ. 311/1994 (ΦΕΚ 
126Α’), 422/1994 (ΦΕΚ 186Α’), 193/1995 (ΦΕΚ 78Α’) και 
του άρθρου 1 παρ. 51 του Ν. 2412/1996 (ΦΕΚ 123Α') και της 
οποίας η ισχύς έχει παραταθεί μέχρι 31 Ιουλίου 1996 με τις 
διατάξεις της Π.Υ.Σ. 276/1995 (ΦΕΚ 158Α’). 

Αρθρο 2 

Οι εξαιρέσεις που προβλέπονται στο άρθρο 3 της Π.Υ.Σ. 
236/1994, ως ισχύει, συμπληρώνονται με την προσθήκη της 
εξής περιπτώσεως: «ιγ) Ο διορισμός γιατρών υπόχρεων υπη¬ 
ρεσίας υπαίθρου (Ν.Δ. 67/1968, ΦΕΚ 303Α ) και η πρόσληψη 
ειδικευόμενων γιατρών (Ν. 123/1975 άρθρο 1 ΦΕΚ 172Α και 
Ν. 1397/1983 άρθρο 38 ΦΕΚ 143 Α’) σε ισάριθμες θέσεις 
που κενώνονται με την αποχώρηση γιατρών αντίστοιχων κα¬ 
τηγοριών». 


Άρθρο 3 

Η ισχύς αυτής της Πράξης αρχίζει από την 1η Αυγούστου 
1996. 

Η Πράξη αυτή να δημοσιευθεί στην Εφημερίδα της Κυβερ- 
νήσεως. 

Ο Γενικός Γραμματέας 
του Υπουργικού Συμβουλίου 
ΑΝΑΣΤ. ΜΑΝΤΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



